hy en hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy en hy hy hy hy fr hy en hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy fr en hy en en sv fr de de fr fr fr sv en fr en ja fr de fr es nb fr de en en sv de de fr en fr en en en
Փետրվարի 20, 2017Մարտի 2, 2017 Անի Գասպարյան
Շանթը Սիրիայի Լաթակիա քաղաքից է: Կյանքն այս ծովափնյա գեղեցիկ քաղաքում, որը Սիրիայի գլխավոր նավահանգիստն է, առավել հանգիստ ու մեղմ էր, քան մարդաշատ ու գերակտիվ Հալեպում, և մարդիկ այստեղ ապրում էին ապահով ու երջանիկ՝ երբևէ չմտածելով, որ խաղաղ երկինքն ու կապույտ ծովը մի օր կալեկոծվեն:
Բայց 2011 թվականին ամեն ինչ փոխվում է, երբ պատերազմի շունչը հասնում է Լաթակիա: Գործը կանգ է առնում: Կայացած բիզնեսը չփլուզելու համար Շանթը տեղափոխվում է Հալեպ, որտեղ դեռ խաղաղ էր և գործի պահանջարկ կար: Հալեպում բիզնեսը կրկին ծաղկում է, բայց շուտով պատերազմի ճիրանները հասնում են նաև այստեղ, և առաջին հարվածն իր գործի վրա զգում է հենց Շանթը՝ հրթիռների տակ էլ ի՞նչ խնջույք ու հարսանիք…
Նա որոշում է տեղափոխվել Եվրոպա և 2013 թվականին գալիս է Հայաստան, որպեսզի այստեղ պատրաստի Գերմանիա մեկնելու փաստաթղթերը: Այդ ընթացքում պարապ չի նստում, աշխատում է փաբերում ու ակումբներում իբրև DJ, ու կարճ ժամանակ անց DJ Շանթի համբավը տարածվում է քաղաքում:
2014-ին, երբ այնուամենայնիվ դիմում է Գերմանիա մեկնելու համար, կնոջն ու դստերը վիզա տրամադրում են, իրեն` ոչ: Այդ մերժումը հոգու խորքում ուրախացնում է Շանթին, քանի որ ներքուստ զգում էր, որ չի ուզում Հայաստանից հեռանալ: «Այդ էջը փակեցի ու սկսեցի այստեղ գործս մեծացնել: Պահանջարկը մեծ էր, գործերս շատ լավ էին»,-ասում է Շանթը:
Նա զբաղվում էր և՛ DJ-ի աշխատանքով, և՛ տարբեր միջոցառումներին լուսաձայնային ծառայությունների մատուցմամբ: Այդ ընթացքում Շանթը 10 օրով մեկնում է Գերմանիա ցուցահանդեսի մասնակցելու նպատակով: Հիշում է, թե ինչպես էր անհամբեր սպասում Հայաստան վերադառնալուն: Այդ ժամանակ նա մտածում է Հայաստանում մի հիմնավոր բիզնես սկսել, բայց կողքից քաջալերողները քիչ էին: Հատկապես տեղացիները խորհուրդ էին տալիս ռիսկի չդիմել, թե Հայաստանում բիզնես դնելն իսկական գլխացավանք է:
Մի օր Շանթը նորից Գերմանիայում էր փառատոնի մասնակցելու նպատակով: Ու մի կիրակի, երբ քայլում էր Բեռլինի փողոցներով, նկատում է, որ բոլոր ժամանցի վայրերը փակ են: Հանկարծ մի բաց բար է տեսնում, անունը` «Պապարացցի»: Հենց այդ պահին որոշումը կայացնում է` Հայաստանում պիտի բար-ակումբ բացի: Վերադառնում է ու անցնում գործի: Եվ քանի որ որոշման գործում վերջնական դերակատարում էր ունեցել բեռլինյան սրճարանը, ի հիշատակ դրա, որոշում է իր ակումբը կոչել «Պապարացցի»:
Աբովյան 3 հասցեում այսօր գործում է արդեն շատերի համար ժամանցի նախընտրելի վայր դարձած «Պապարացցին»: Շենքի առաջին հարկում ակումբն է` Paparazzi Club-ը, 6-րդ հարկում` «Պապարացցի սրճարանը»` երևանյան հիասքանչ տեսարանով:
Շանթը մեծ գումար է ներդրել «Պապարացցիի» ստեղծման և կայացման համար, վաճառել է Լաթակիայում գտնվող իր առանձնատունը, որտեղ ապրելու էր տեղափոխվել ամուսնությունից հետո, բայց շատ կարճ էր վայելել: «Ես տունս վաճառեցի ու պարզապես ռիսկ արեցի: Երբեք կազինո չեմ մտել, բայց սա իմ ռիսկն էր, կարող էր և չստացվել: Էն ժամանակ կբողոքեի, թե Հայաստանում գործ դրեցի, չստացվեց: Բայց փառք Աստծո, ամեն ինչ ստացվեց, և հիմա «Պապարացցին» իմ տունն է, իմ երեխան է, որին խնամքով մեծացնում եմ»:
Շանթը մեծ ջանքեր է դնում նաև, որպեսզի կոտրի տեղացիների կարծրատիպերը գիշերային ժամանցիվերաբերյալ: «Էստեղ կարծես մարդիկ վախենում են գիշերային կյանքից: Ժամանակ է պետք հասարակությանը ընդունելու, որ ենթադրենք՝ տղամարդը կարող է գնալ ակումբ, խմել, պարզապես լավ ժամանակ անցկացնել ու հեռանալ, ոչ թե անպայման հարբել ու աղջիկ «կպցնել»: Կամ պետք է կոտրել կարծրատիպը, որ եթե աղջիկը ակումբ է գնում, ուրեմն վատ աղջիկ է, և այլն»: Շանթը կատակում է, թե իրենց մոտ չկան թաքուն սենյակներ, մութ անկյուններ, ինչպես հաճախ զանգում, հարցնում են: «Ասում ենք` ոչ, մենք սենյակներ չունենք, մեզ մոտ միայն սեղաններ են, այն էլ՝ բաց ու լուսավոր, և ամեն ինչ երևում է: Այնպես որ, եթե ուզում եք գալ և ձեր ընկերոջ, կնոջ, սիրելիի հետ լավ ժամանակ անցկացնել՝ համեցեք»:
DJ Շանթն այլևս իրեն Հայաստանից դուրս չի պատկերացնում: Հաճախ է շրջագայում և ամեն անգամ կարոտով վերադառնում: «Չտես մարդն է բողոքում,- կարծում է նա,-շատերը թողնում գնում են, բայց այստեղ դեռ պահպանված են ազգային, ընտանեկան արժեքները, այստեղ ավելի անվտանգ ու ապահով է»:
Հիշում է, որ Սիրիայում, որտեղ գրեթե բոլոր երիտասարդները որևէ կուսակցության կամ ազգային կառույցի մեջ են ներգրավված, իրենց հայրենիքի գաղափարներով են մեծացել: Իբրև դաշնակցության ներկայացուցիչ՝ ինքն էլ փոքրուց այդ գաղափարներով է դաստիարակվել, «Դեպի երկիր» գաղափարախոսությունը մշտապես լսել: «Բայց դա լոկ գաղափար էր, և ոչ ոքի մտքով չէր անցնում, որ պետք է վեր կենալ ու գնալ երկիր,- խոստովանում է նա,- այո, եթե սիրիական պատերազմը չլիներ, միգուցե իմ մտքով չէր էլ անցնի, որ կարելի է գալ և Հայաստանում ապրել: Էնպես որ՝ ամեն չարիքի մեջ բարիք կա»: Մի քանի տարի բացակայությունից հետո այս գարնանը Շանթը Սիրիա է մեկնելու` մասնակցելու եղբոր երեխայի կնունքին: «Կարոտում եմ Լաթակիան, ծովը, Դամասկոսի հին թաղերը, Հալեպը, Քեսաբը, մեր փողոցները, բայց գիտե՞ս ինչն է հետաքրքիր, ինձ այդ ամենը այլևս չի քաշում: Այո, հիշատակները կան, բայց դրանք արդեն անցյալում են»:
Ո՞ւմ առանձնատունն է 130 տարի անց զբաղեցնում հայտնի «Սալոն» ռեստորանը
​Ալեքս Վարդան. հայրենադարձություն, որ սկսվում է լեզվից
Մայիսի 09, 2019 Անի Գասպարյան 0
​«Դու լեռներում չես, լեռներն են քո մեջ»․ վերադարձ Գերմանիայից
«Հայաստանի գյուղերը մի ուրիշ ձևով եմ սիրում։ Երբ մտնում ես գյուղ, քեզ տնից էլ լավ ես...
Ապրիլի 09, 2019 Անի Գասպարյան 0
​«Հենց Հայաստա՛նն է ապրելու տեղ»․ Լիդան կոտրում է կարծրատիպերը
Լիդան մի քանի ամսական էր, երբ ընտանիքը 90-ականներին տեղափոխվեց Ռուսաստան։ Ամեն ինչ կարծես լավ էր, ինքն...
Մարտի 09, 2019 Անի Գասպարյան 0
Հակոբ Նազարյան․ վերադարձ Հայաստան՝ շինարարության նորագույն տեխնոլոգիաներով
Հակոբ Նազարյանն առաջիններից էր, որ արձագանքեց Հայաստանում թավշյա հեղափոխության կոչին ու ընտանիքով վերադարձավ հայրենիք՝ իր հետ...
Ես Հայաստանի Հանրապետության քաղաքացի եմ, ՀԱՅ, որ ուզում է իր հայրենիքում ավելի արժանապատիվ ապրել: Ես սովորական ՄԱՐԴ եմ, որ ուզում է աշխարհն ավելի լուսավոր տեսնել: Ես պարզապես ԿԻՆ եմ, որ ուզում է ավելի լիարժեք ու կայացած լինել: Բայց ես գիտեմ, որ այդ ամենի համար ԵՍ եմ պատասխանատու: Փոխիր ինքդ քեզ, ու աշխարհն անպայման կբարեփոխվի…
Հուլիսի 28, 2016:Գյոյ-ջամին կառուցել է Իրևանի կիսանկախ ԱԴՐԲԵՋԱՆՑԻ սարդար Հուսեյն-Ալի խանը գողմից 1766 թ:
Հունվարի 31, 2014:Շատ ափսոսում եմ որ նման վառ անհատականություն հեռացավ մեզանից: Անդառնալի կորուստ: Չգիտեմ ինչպես արտահայտվեմ, ես իրեն շատ եի սիրում,…
Հունվարի 20, 2014:Ձեր գրառումը տեղ գտավ www.BlogNews.am կայքում: Շնորհակալություն:
Հունվարի 12, 2014:Ինչպես և շաաատ այլ բաներ են կիսատ մնում, Անի ջան:
Հուլիսի 11, 2013:_իրականությունը համապատասխանում է հարյուր տոկոսանոց,Անիի հետբազմաթիվ անգամ փորձել է երկխոսություն կազմակերպել Տեր Շահեի հետ սակայն ինքը դեռ բացասական…
«Նորմալ երկրում երեկվա դեպքերին կհետևեին հրաժարականներ»․ Լարիսա Ալավերդյան
​«Դու լեռներում չես, լեռներն են քո մեջ»․ վերադարձ Գերմանիայից
​«Հենց Հայաստա՛նն է ապրելու տեղ»․ Լիդան կոտրում է կարծրատիպերը
Հակոբ Նազարյան․ վերադարձ Հայաստան՝ շինարարության նորագույն տեխնոլոգիաներով
​Երջանկությունը Դեբետ գյուղում էր. վերադարձ Ֆրանկֆուրտից Լոռի
Repat Armenia Զվարթնոց օդանավակայան Կլոր շենք Հայրենադարձություն